
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 169/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Στην συνεδρίαση προσκλήθηκε για να συμμετάσχει, με δικαίωμα ψήφου, ο Εκπρόσωπος της Δ.Κ. Καστού, ο οποίος απουσιάζει.

Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 18ο: Εξέταση αναγκαιότητας διατήρησης και έναρξη διαδικασίας νομιμοποίησης παραλιακής οδού στην Κοινότητα Καστού Λευκάδας, βάσει των άρθρων 14 και 14Α του Ν. 2971/2001. 
                                                                                        Εισηγητής:  Αρματάς Γεράσιμος, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε το λόγο στον κ. Αρματά Γεράσιμο, ο οποίος έθεσε υπόψη των μελών του Δ.Σ. τα εξής:
Σύμφωνα με:
Τις διατάξεις των άρθρων 14 και 14Α του Ν. 2971/2001 (ΦΕΚ 285/Α/19.12.2001) «Αιγιαλός, παραλία και άλλες διατάξεις», όπως τροποποιήθηκαν και ισχύουν.

Το υπ’ αριθμ. 119978ΕΞ/07.07.2025 έγγραφο του Γενικού Γραμματέα Δημόσιας Περιουσίας του Υπουργείου Εθνικής Οικονομίας και Οικονομικών.

Το υπ’ αριθμ. 75357ΑΠΑ/17.06.2026 έγγραφο της Κτηματικής Υπηρεσίας Δήμου Λευκάδας περί δυνατότητας υπαγωγής έργων στις ανωτέρω διατάξεις.

Το υπ’ αριθμ. 75673ΑΠΑ/16.07.2025 έγγραφο της Κτηματικής Υπηρεσίας, με το οποίο διαβιβάζεται καταγγελία από το έτος 2015 σχετικά με την κατασκευή παραλιακού δρόμου στον Καστό Λευκάδας, καθώς και η ύπαρξη σχετικών πρωτοκόλλων κατεδάφισης και αποζημίωσης αυθαίρετης χρήσης.
Σύμφωνα με τα ανωτέρω σχετικά, και ειδικότερα με την παράγραφο που αφορά τη θεσμική δυνατότητα του άρθρου 14Α του Ν. 2971/2001, παρέχεται η δυνατότητα διατήρησης και νομιμοποίησης αυθαίρετων τεχνικών έργων στον αιγιαλό και την παραλία, ακόμη και αν για αυτά έχουν εκδοθεί πρωτόκολλα κατεδάφισης, υπό την απαράβατη προϋπόθεση ότι η διατήρησή τους εξυπηρετεί κοινωφελείς, δημόσιους ή κοινόχρηστους σκοπούς. 

Με το υπ΄αριθμ. 75673ΑΠΑ/16.07.2025 έγγραφο της Κτηματικής υπηρεσίας, ο Δήμος Λευκάδας ενημερώθηκε για την καταγγελία του Αντιδημάρχου Καστού περί αυθαίρετης κατασκευής παραλιακού δρόμου στον Καστό Λευκάδας και της ύπαρξης πρωτοκόλλου κατεδάφισης και πρωτοκόλλου αποζημίωσης αυθαίρετης χρήσης και ζητήθηκε ενημέρωση από τον Δήμο Λευκάδας εάν κρίνει ότι ο δρόμος αυτός εξυπηρετεί κοινωφελείς ανάγκες και χρήζει διατήρησης και νομιμοποίησης.

Ο Δήμος Λευκάδας παρακαλείται όπως ενημερώσει την Υπηρεσία μας:
     Εάν κρίνει ότι ο εν λόγω παραλιακός δρόμος στην Κοινότητα Καστού εξυπηρετεί πραγματικές και επείγουσες κοινωφελείς ανάγκες της τοπικής κοινωνίας.
     Εάν προτίθεται ο Δήμος Λευκάδας να εκκινήσει τη νόμιμη διαδικασία διατήρησης και νομιμοποίησής του, αιτούμενος προς την Κτηματική Υπηρεσία την αναστολή εκτέλεσης των εκδοθέντων πρωτοκόλλων κατεδάφισης και προστίμων ή σε αντίθετη περίπτωση, να δρομολογηθούν οι διαδικασίες για την κατεδάφιση του έργου.
      Ο εισηγητής ακολούθως ανέφερε πως θεωρεί ότι ο εν λόγω παραλιακός δρόμος στην Κοινότητα Καστού εξυπηρετεί πραγματικές και επείγουσες κοινωφελείς ανάγκες της τοπικής κοινωνίας και προτείνει τη διατήρησή του. 
      Επίσης ο Δήμος να προβεί σε όλες τις απαραίτητες ενέργειες νομιμοποίησής του.
Ακολούθησε ψηφοφορία κατά την οποία έξι (6) Δ.Σ. ψήφισαν υπέρ της πρότασης του Εισηγητή.
                 Κατά της πρότασης ψήφισαν δύο (2) , ο κ. Δρακονταειδής Κων/νος και ο κ. Σέρβος Κων/νος, ενώ παρόν   δήλωσε η κ. Κωνσταντινίδη Σεβαστή.
Κατόπιν των ανωτέρω, κατ ’εφαρμογή των διατάξεων του άρθρου 128 παρ.3 του Ν.5314/26 (ΦΕΚ 103/τ.Α’ /29-6-2026), δεν λαμβάνεται απόφαση, καθόσον δεν συγκεντρώθηκε αριθμός θετικών ψήφων, ίσος τουλάχιστον με την απόλυτη πλειοψηφία επί του αριθμού της απαρτίας της παρ. 2 του άρθρου 127 του Ν.5314/2026 (ΦΕΚ 103/τ.Α’ /29-6-2026).

   
Η απόφαση αυτή πήρε αρ. 169/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

